Ιερά Μητρόπολις Αγίου Φραγκίσκου

Η Ιερά Μητρόπολις Αγίου Φραγκίσκου (αγγλ. Metropolis of San Francisco) είναι μία από τις μητροπόλεις της Ιεράς Αρχιεπισκοπής Αμερικής, η οποία υπάγεται στο Οικουμενικό Πατριαρχείο.

Η δικαιοδοσία της εκτείνεται στην Δυτική Ακτή των Ηνωμένων Πολιτειών και περιλαμβάνει τις Πολιτείες Αλάσκα, Αριζόνα, Καλιφόρνια, Χαβάη, Νεβάδα, Όρεγκον και Ουάσινγκτον. Έδρα της είναι ο Καθεδρικός ναός του Ευαγγελισμού στην πόλη του Σαν Φρανσίσκο. Μητροπολίτης Αγίου Φραγκίσκου είναι από τις 2 Απριλίου 2005 ο Γεράσιμος (Μιχαλέας).

 Ιστορία 
Το 1922 ο Οικουμενικός Πατριάρχης Μελέτιος υπήγαγε τους Έλληνες της Διασποράς στην Αμερική στον Οικουμενικό Θρόνο, εκδίδοντας τόμο με τον οποίο ιδρύθηκε η Αρχιεπισκοπή Βορείου και Νοτίου Αμερικής με έδρα τη Νέα Υόρκη. Σε αυτήν περιλαμβάνονταν τρεις επίσκοποι, μεταξύ αυτών και ο Αγίου Φραγκίσκου.

Το 1930 η ανεξάρτητη επισκοπή Αγίου Φραγκίσκου καταργήθηκε και ποιμαινόταν από τιτουλάριους επισκόπους. Αυτοί έφεραν μέχρι το 1950 τον τίτλο «Αγίου Φραγκίσκου» και για τα επόμενα τριάντα χρόνια, μέχρι το 1979, έφεραν ονόματα αρχαίων επισκοπών, όπως συνηθίζεται στο Οικουμενικό Πατριαρχείο.

Στις 7 Ιουνίου 1979, με την αναδιάρθρωση της Αρχιεπισκοπής Αμερικής, η Επισκοπή του Αγίου Φραγκίσκου ξανάγινε ανεξάρτητη και ο Επίσκοπος Αντώνιος (Γεωργιαννάκης) έφερε ξανά τον τίτλο «Αγίου Φραγκίσκου». Τον Σεπτέμβριο του 2002, η Επισκοπή αναβαθμίστηκε σε Μητρόπολη, όπως όλες οι Επισκοπές της Αρχιεπισκοπής Αμερικής.

 Επισκοπικός κατάλογος 
+ Όνομα  Έτη  ΣημειώσειςΕπισκοπή Αγίου Φραγκίσκου Φιλάρετος (Ιωαννίδης)  1 Ιουνίου 1923 – 7 Αυγούστου 1927  Επίσκοπος Σικάγου, τοποτηρητής Κάλλιστος (Παπαγεωργόπουλος)  7 Αυγούστου 1927 – Νοέμβριος 1940 †  Ειρηναίος (Τσουρουνάκης)  23 Νοεμβρίου 1941 – 2 Ιουνίου 1944 † Τέταρτη Αρχιεπισκοπική Περιφέρεια (Βοηθοί Επίσκοποι) Αθηναγόρας (Κοκκινάκης)  14 Σεπτεμβρίου 1950 – 1955  Επίσκοπος Ελαίας Δημήτριος (Μακρής)  1955 – 1968  Επίσκοπος Ολύμπου Μελέτιος (Τριποδάκης)  1968 – 15 Μαρτίου 1979  Επίσκοπος ΧριστιανουπόλεωςΕπισκοπή Αγίου Φραγκίσκου Αντώνιος (Γεωργιαννάκης)  15 Μαρτίου 1979 – Σεπτέμβριος 2002  από Αμισού, από 24 Νοεμβρίου 1997 Μητροπολίτης Δαρδανελλίων και Λαμψάκου, Πρόεδρος Αγίου ΦραγκίσκουΙερά Μητρόπολις Αγίου Φραγκίσκου Αντώνιος (Γεωργιαννάκης)  Σεπτέμβριος 2002 – 25 Δεκεμβρίου 2004 †  από Δαρδανελλίων και Λαμψάκου Γεράσιμος (Μιχαλέας)  22 Φεβρουαρίου 2005 – σήμερα  από Κρατείας

 Παραπομπές 

 Πηγές 


 Εξωτερικοί σύνδεσμοι 


Κατηγορία:Ελληνική Ορθόδοξη Αρχιεπισκοπή Αμερικής
Κατηγορία:Σαν Φρανσίσκο